নীল-সাদায় সাজছে প্রেসিডেন্সি। বিছানো হচ্ছে সবুজ কার্পেট।  উদ্দেশ্য, মুখ্যমন্ত্রীকে স্বাগত জানানো। আগামিকাল প্রেসিডেন্সি বিশ্ববিদ্যালয়ে যাবেন মুখ্যমন্ত্রী মমতা বন্দ্যোপাধ্যায়। এপ্রিল দুহাজার তেরো। আক্রান্ত হয়েছিল প্রেসিডেন্সি। ভাঙচুর চালানো হয় ঐতিহ্যশালী বেকার্স ল্যাবরেটরিতে। সেই তাণ্ডবে আঙুল উঠেছিল শাসক দলের বিরুদ্ধেই। এবং দুবছরেও কেউ ধরা পড়েনি। তবে ইতিমধ্যে বদলে গেছে পরিস্থিতি। প্রেসিডেন্সি এখন সেজেছে নীল সাদায়। বসেছে সবুজ কার্পেট। ঝাড়পোচ, নতুন রঙের প্রলেপ।
 ব্যুরো: নীল-সাদায় সাজছে প্রেসিডেন্সি। বিছানো হচ্ছে সবুজ কার্পেট।  উদ্দেশ্য, মুখ্যমন্ত্রীকে স্বাগত জানানো। আগামিকাল প্রেসিডেন্সি বিশ্ববিদ্যালয়ে যাবেন মুখ্যমন্ত্রী মমতা বন্দ্যোপাধ্যায়। এপ্রিল দুহাজার তেরো। আক্রান্ত হয়েছিল প্রেসিডেন্সি। ভাঙচুর চালানো হয় ঐতিহ্যশালী বেকার্স ল্যাবরেটরিতে। সেই তাণ্ডবে আঙুল উঠেছিল শাসক দলের বিরুদ্ধেই। এবং দুবছরেও কেউ ধরা পড়েনি। তবে ইতিমধ্যে বদলে গেছে পরিস্থিতি। প্রেসিডেন্সি এখন সেজেছে নীল সাদায়। বসেছে সবুজ কার্পেট। ঝাড়পোচ, নতুন রঙের প্রলেপ। আসছেন মুখ্যমন্ত্রী। প্রেসিডেন্সির রাজারহাট ক্যাম্পাসে ইতিমধ্যেই গিয়েছেন মুখ্যমন্ত্রী। কিন্তু, ঐতিহ্যশালী মূল ভবনে এই তাঁর প্রথম পদার্পণ।  কথা বলবেন, ছাত্রছাত্রী, অধ্যাপকদের সঙ্গে। ঐতিহাসিক ডিরোজিও হলে বক্তব্য রাখবেন। যদিও, মুখ্যমন্ত্রীকে কীভাবে অভ্যর্থনা জানানো হবে তা নিয়ে ছাত্রছাত্রীদের মধ্যে দ্বন্দ্ব রয়েছে। মুখ্যমন্ত্রী হিসেবে এই প্রথম কোনও রাজনীতিক প্রেসিডেন্সির অনুষ্ঠানে যোগ দেবেন। এর আগে জ্যোতি বসু ও সিদ্ধার্থশঙ্কর রায় প্রেসিডেন্সির অনুষ্ঠানে গিয়েছেন। কিন্তু, তাঁরা গিয়েছিলেন বিশ্ববিদ্যালয়ের প্রাক্তনী হিসেবে।